**SLOVENSKÁ AGENTÚRA PRE MEDZINÁRODNÚ ROZVOJOVÚ SPOLUPRÁCU**

**VYHLASUJE**

**VÝZVU NA PREDKLADANIE ŽIADOSTÍ O DOTÁCIE NA PROJEKTY**

**ROZVOJOVEJ SPOLUPRÁCE SLOVENSKEJ REPUBLIKY**

|  |  |  |  |  |  |  |  |
| --- | --- | --- | --- | --- | --- | --- | --- |
| **Referenčné číslo výzvy** | | | **SAMRS/2018/PPP/1** | | | | |
| **Program** | | | **Program budovania kapacít a partnerstiev** | | | | |
| **Podprogram** | | | **Program nových podnikateľských partnerstiev** | | | | |
| **Účel dotácie** | | | **Podpora nových podnikateľských partnerstiev** | | | | |
| **Zameranie výzvy** | | | SAMRS v súlade so Zameraním bilaterálnej rozvojovej spolupráce SR na rok 2018,[[1]](#footnote-2) so Strednodobou stratégiou ODA SR na obdobie 2014-2018[[2]](#footnote-3), s Koncepciou zapájania podnikateľských subjektov do rozvojovej spolupráce Slovenskej republiky[[3]](#footnote-4), s EU Gender Action Plan[[4]](#footnote-5) a s Agendou 2030[[5]](#footnote-6) vyhlasuje výzvu na predkladanie žiadostí o dotácie na projekty v oblasti rozvojovej spolupráce na rok 2018, v rámci programu podnikateľských partnerstiev. | | | | |
| **Cieľ výzvy** | | | Cieľom výzvy je podpora začínajúcich podnikateľských aktivít slovenských subjektov a rozšírenie existujúcich aktivít súkromného sektora v partnerských krajinách rozvojovej spolupráce Slovenskej republiky, s cieľom podpory sociálno-ekonomického rozvoja miestneho obyvateľstva (tvorba pracovných miest, budovanie kapacít partnerov, zabezpečenie dostupnosti základných tovarov a služieb a pod.). | | | | |
| **1. Formálne náležitosti** | | | | | |
| **Kód programu** | | | | Oficiálna rozvojová pomoc MZVaEZ SR (05T0A) | |
| **Vyhlasovateľ** | | | | | |
| **Názov** | | | | Slovenská agentúra pre medzinárodnú rozvojovú spoluprácu (ďalej len „SAMRS“) | |
| **Adresa** | | | | Pražská 7, 811 04 Bratislava | |
| **Lehota na prijímanie žiadostí o poskytnutie dotácie** | | | | | |
| **Dátum zverejnenia výzvy** | | | | 15.03.2018 | |
| **Dátum uzatvorenia výzvy** | | | | 16.04.2018 | |
| **Celková suma finančných prostriedkov** | | | | | |
| Indikatívna výška finančných prostriedkov vyčlenených na výzvu je**100 000 EUR**. | | | | | |
| **Maximálna výška dotácie ODA a pravidlá financovania** | | | | | |
| Maximálna výška požadovanej dotácie ODA je **50 000 EUR.**  Platby poskytnuté podnikateľským subjektom majú charakter refundácie. Záverečná platba bude uhradená po schválení záverečnej správy o implementácii projektu a správy audítora o oprávnenosti výdavkov. | | | | | |
| **Posudzovanie žiadosti** | | | | | |
| Po doručení žiadosti o dotáciu (ďalej len „žiadosť“) SAMRS predloženú žiadosť zaeviduje a skontroluje jej obsah a úplnosť v súlade s výzvou a opatrením č. 600.237/2016-ORPO. Žiadosti, ktoré spĺňajú všetky podmienky stanovené výzvou, budú postúpené na odborné hodnotenie.  Podrobnosti o poskytnutí dotácie na rozvojovú spoluprácu upravuje opatrenie č. 600.237/2016-ORPO. Rozhodnutie o poskytnutí dotácie schvaľuje minister zahraničných vecí a európskych záležitostí SR, na základe odporúčania komisie MZV a EZ SR pre vyhodnocovanie žiadostí o poskytnutie dotácií na rozvojovú spoluprácu a pre vyhodnocovanie ponúk na zadanie zákazky na rozvojovú spoluprácu (ďalej len „komisia“)[[6]](#footnote-7). O schválení alebo neschválení žiadosti o dotáciu budú žiadatelia informovaní bezodkladne na stránke [www.slovakaid.sk](http://www.slovakaid.sk). Právny nárok na poskytnutie dotácie vzniká nadobudnutím účinnosti zmluvy o poskytnutí dotácie uzatvorenou medzi SAMRS a úspešným žiadateľom. | | | | | |
| **Miesto a spôsob podania žiadosti** | | | | | |
| Žiadateľ predkladá **žiadosť** prostredníctvom:   1. **Grant management systému** (elektronicky) 2. **V listinnej podobe** alebo **do elektronickej schránky SAMRS** prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.   **Prílohy žiadosti[[7]](#footnote-8)** žiadateľ predkladá prostredníctvom:   1. **Grant management systému** (elektronicky) 2. **V listinnej podobe** alebo **do elektronickej schránky SAMRS**   Nový žiadateľ pred predložením písomnej žiadosti o dotáciu vykoná elektronickú registráciu žiadateľa (pozn. žiadateľ sa registruje v GM len raz. Ak sa už registroval v  minulosti, opätovná registrácia nie je možná.) a elektronickú registráciu žiadosti o dotáciu v informačnom systéme GM agentúry. Vzhľadom k tomu, že registrácia žiadateľa sa potvrdzuje manuálne, je možne registrovať nového žiadateľa najneskôr do 13.4.2018 do 14:00 hod. Príručka pre žiadateľa na prácu s GM SAMRS je dostupná na: <http://www.slovakaid.sk/sk/grant-manazment/grant-management>  Informačný systém GM SAMRS je dostupný na: <http://62.152.229.251/GrantManagement/external/>  **Žiadosť o dotáciu spolu s povinnými prílohami predkladá žiadateľ na adresu SAMRS:**  *Slovenská agentúra pre medzinárodnú rozvojovú spoluprácu*  *Pražská 7, 811 04 Bratislava*  **Žiadosť a jej prílohy je možné doručiť na vyššie uvedenú adresu SAMRS jedným z nasledovných spôsobov:**  - osobne v pracovné dni v čase 9:00 – 14:00 hod.,  - doporučenou poštou, pričom rozhodujúci je dátum poštovej pečiatky, resp. dátum prevzatia žiadosti kuriérom.  **Žiadateľ je povinný predložiť žiadosť riadne, včas a vo forme určenej SAMRS. Pri predkladaní žiadosti a povinných príloh je žiadateľ povinný použiť formuláre zverejnené v rámci výzvy.**  V prípade, ak bude žiadosť podpisovať splnomocnená osoba na základe **splnomocnenia** štatutárneho zástupcu žiadateľa, je potrebné spolu so žiadosťou doložiť Splnomocnenie na podpis žiadosti.  **V prípade, ak žiadateľ nepredloží žiadosť riadne, včas a v určenej forme, SAMRS zastaví posudzovanie žiadosti.** | | | | | |
| **Kontaktné údaje poskytovateľa a spôsob komunikácie s poskytovateľom** | | | | | |
| Bližšie informácie týkajúce sa tejto výzvy a prípravy žiadosti je možné získať na webovom sídle <http://www.slovakaid.sk> a zároveň jednou z nasledovných foriem:  **- písomnou formou na adrese SAMRS**:  *Slovenská agentúra pre medzinárodnú rozvojovú spoluprácu*  *Pražská 7, 811 04 Bratislava*  **-** **telefonicky** **na číslach**:  +421-2-5978-2603 / 0918 400 593 – obsahové otázky k výzve  **- elektronickou formou** **na e-mailovej adrese**: [nina.machacova@slovakaid.sk](mailto:nina.machacova@slovakaid.sk)  Pri zaslaní otázky na e-mailovú adresu uvedie žiadateľ v predmete správy:  - kód výzvy a presný názov žiadateľa  SAMRS zároveň zverejňuje na svojom webovom sídle **často kladené otázky** **žiadateľov** spolu s príslušnými odpoveďami.  Informácie zverejnené na webovom sídle <http://www.slovakaid.sk>, ako aj informácie poskytnuté elektronickou a písomnou formou majú záväzný charakter.  **SAMRS neposkytuje žiadateľom a ani iným osobám žiadne informácie k stavu posudzovania ich žiadostí.**  Informácie poskytnuté telefonicky alebo ústne nie je možné považovať za záväzné a odvolávať sa na ne.  Pre poskytovanie doplnkových informácií k výzvam bude SAMRS po vyhlásení výzvy realizovať **informačné semináre pre potenciálnych žiadateľov**. Miesto, čas ich konania a možnosť účasti budú zverejnené na webovom sídle SAMRS <http://www.slovakaid.sk>. | | | | | |
| **2. Podmienky výzvy** | | | | | |
| **Podmienky výzvy sú overované SAMRS v rámci formálnej kontroly žiadosti.**  V nasledujúcej tabuľke je uvedené znenie podmienok, ich názov, stručný popis, spôsob overenia a formy preukázania ich splnenia, ako aj požiadavky na predkladanie povinných príloh žiadosti preukazujúcich splnenie jednotlivých podmienok. | | | | | |
| **Názov podmienky** | | | **Stručný popis, zadefinovanie spôsobu overenia a formy preukázania splnenia podmienky poskytnutia dotácie** | | **Relevantné prílohy preukazujúce splnenie podmienky** |
| **Oprávnenosť cieľov** | | | | | |
| **1. Podmienka oprávnenosti cieľov projektu** | | | **Oprávnené špecifické ciele** budú reflektovať hlavný cieľ výzvy a budú priamo prispievať k dosahovaniu očakávaných výsledkov v navrhovaných **sektorových a teritoriálnych prioritách.**  **Sektorové priority** pre rok 2018 vychádzajú zo Strednodobej stratégie rozvojovej spolupráce na roky 2014 – 2018 a boli špecifikované na základe potrieb zadefinovaných partnerskou krajinou.  **Názov špecifického cieľa: Podpora podnikateľských partnerstiev**  V rámci tohto špecifického cieľa budú môcť byť podporené projekty zamerané na:   * identifikáciu a vyhľadávanie partnerských subjektov na realizáciu projektov v rozvojových krajinách; * vypracovanie podnikateľského plánu alebo zámeru, trhovej a marketingovej analýzy a pod.; * náklady súvisiace s prezentáciou alebo certifikáciou výrobkov; * semináre, workshopy, prezentácie, okrúhle stoly; * účasť na relevantných veľtrhoch a výstavách; * iniciovanie spolupráce s miestnymi partnermi a verejnými inštitúciami.   **Špecifický cieľ musí byť zameraná na nasledovné sektory:**   * **energetika** (výroba a distribúcia energie, podpora udržateľných zdrojov energie, energetická efektívnosť) * **infokomunikačné technológie** (telekomunikácie, IT) * **voda a sanitácia** (zásobovanie, úprava a rozvody pitnej vody, riadenie odpadového hospodárstva, hydrogeológia) * **životné prostredie** (ekologické technológie, ochrana pred prírodnými katastrofami) * **pôdohospodárstvo** (manažment poľnohospodárskej výroby, výskum a vývoj, zvyšovanie výnosnosti poľnohospodárskej produkcie, budovanie zavlažovacích systémov, potravinová bezpečnosť, modernizácia poľnohospodárskeho sektora a zefektívňovanie pestovateľských techník, produkcia a spracovanie poľnohospodárskych produktov), * **mikro, malé a stredné podniky, tvorba trhového prostredia**   SAMRS odporúča, aby súčasťou projektu boli opatrenia, ktoré prispejú k zlepšeniu miestneho sociálneho alebo podnikateľského prostredia, k podpore zamestnanosti a k zvýšeniu kvalifikácie miestnych zamestnancov, zvýšeniu konkurencieschopnosti, ako aj k zvýšeniu dostupnosti základných tovarov a služieb pre miestne obyvateľstvo. Výsledky projektov by sa mali zameriavať na transfer a využívanie nových technológií, ochranu životného prostredia, zníženie energetickej náročnosti, zvýšenie potravinovej bezpečnosti, ekologickejšiu prevádzku a podporu sociálne znevýhodnených skupín obyvateľstva a pod. Zameranie intervencie má dosiahnuť pozitívny dopad na čo najširšiu skupinu koncových prijímateľov. Projekty by mali obsahovať inovatívny a udržateľný podnikateľský zámer, ktorý by zabezpečil udržateľnosť aktivít aj po skončení projektu, napr. formou dlhodobej investície v rozvojovej krajine, dlhodobého obchodného vzťahu, alebo podnikateľský zámer umožní generovať v budúcnosti zisk, ktorý zaručí dlhodobé samofinancovanie aktivít. Projekty by mali zároveň reagovať na potreby cieľovej krajiny a komunity a byť v súlade s aktivitami ostatných donorov pôsobiacich v danej oblasti.  **Projektové návrhy musia priamo prispievať k napĺňaniu príslušných cieľov udržateľného rozvoja** (Agenda 2030) **a** **budú posudzované aj z hľadiska ich zamerania na podporu národných aktérov v kontexte dosiahnutia rodovej rovnosti, na zlepšenie začlenenia rodového hľadiska do politík a programov partnerských krajín.** Osobitný dôraz bude kladený na uplatňovanie **princípov** dobrej správy vecí verejných, ochrany životného prostredia a boja proti zmene klímy, ochrany ľudských práv a ľudskej dôstojnosti.  **V rámci tejto výzvy sú neoprávnené aktivity, ktoré sú zamerané výlučne na export tovarov.** | | **Text žiadosti** |
| **Oprávnenosť žiadateľa** | | | | | |
| **2. Právna forma/ konkrétny oprávnený žiadateľ** | | | V rámci tejto výzvy sú oprávnenými žiadateľmi nasledujúce subjekty:   * **Právnické osoby založené podľa právneho poriadku Slovenskej republiky oprávnené vykonávať činnosti uvádzané vo výzve.**   **SAMRS overuje splnenie tejto podmienky** prostredníctvom overenia informácií v **Registri a identifikátore právnických osôb, podnikateľov a orgánov verejnej moci**, ktorý je verejne dostupný v elektronickej podobe na webovom sídle <https://rpo.statistics.sk>.  **SAMRS môže v prípade akýchkoľvek pochybností vyzvať žiadateľa na preukázanie splnenia podmienky v rámci formálnej kontroly.** V prípade ak po overení správnosti údajov v príslušnom registri SAMRS zistí nesúlad resp. neúplnosť požadovaných údajov, SAMRS vyzve žiadateľa na doručenie dokumentu preukazujúceho splnenie podmienky poskytnutia dotácie. V tom prípade, žiadateľ predkladá doklad o právnej subjektivite alebo doklad preukazujúci vznik právnickej osoby, ako aj menovací dekrét štatutára. | | **Doklad o právnej subjektivite alebo doklad preukazujúci vznik právnickej osoby** *(ak relevantné)*  **Menovací dekrét štatutára** *(ak relevantné)* |
| **3. Podmienka nebyť dlžníkom na daniach** | | | **Žiadateľ nesmie byť dlžníkom na daniach.**  Žiadateľ preukazuje splnenie tejto podmienky formou predloženia potvrdenia miestne príslušného daňového úradu nie staršieho ako 3 mesiace k dátumu predloženia žiadosti, že nemá daňové nedoplatky. | | **Potvrdenie miestneho daňového úradu** |
| **4. Podmienka mať vysporiadané vzťahy so štátnym rozpočtom** | | | **Žiadateľ musí mať vysporiadané vzťahy so štátnym rozpočtom SR (preukazuje sa dokladmi podľa §8a odsek 4. a 5. zákona 523/2004 Z.z.)** | | **Čestné vyhlásenie žiadateľa[[8]](#footnote-9)** |
| **5. Podmienka nebyť dlžníkom poistného na zdravotnom poistení** | | | **Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike.**  Žiadateľ preukazuje splnenie tejto podmienky formou predloženia potvrdenia každej zdravotnej poisťovne nie staršieho ako 3 mesiace k dátumu predloženia žiadosti, že nie je dlžníkom na zdravotnom poistení. | | **Potvrdenie každej zdravotnej poisťovne** |
| **6. Podmienka nebyť dlžníkom na sociálnom poistení** | | | **Žiadateľ nesmie byť dlžníkom na sociálnom poistení.**  Žiadateľ preukazuje splnenie tejto podmienky formou predloženia potvrdenia sociálnej poisťovne nie staršieho ako 3 mesiace k dátumu predloženia žiadosti, že nie je dlžníkom na sociálnom poistení. | | **Potvrdenie Sociálnej poisťovne** |
| **7. Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii** | | | **Voči žiadateľovi nesmie byť vedené konkurzné konanie, reštrukturalizačné konanie, nie je v konkurze alebo v reštrukturalizácii.**  Žiadateľ preukazuje splnenie tejto podmienky formou predloženia potvrdenia miestne príslušného konkurzného súdu nie staršieho ako 3 mesiace k dátumu predloženia žiadosti, že voči žiadateľovi nie je vedené konkurzné konanie ani reštrukturalizačné konanie, nie je v konkurze alebo v reštrukturalizácií. | | **Potvrdenie miestne príslušného konkurzného súdu** |
| **8. Podmienka zákazu vedenia výkonu rozhodnutia voči žiadateľovi** | | | **Voči žiadateľovi nesmie byť vedený výkon rozhodnutia[[9]](#footnote-10).**  V rámci tejto podmienky SAMRS zabezpečí overenie skutočnosti, že žiadosť nezahŕňa činnosti, ktoré boli súčasťou operácie, v prípade ktorej sa začalo alebo malo začať vymáhacie konanie. | | **Čestné vyhlásenie žiadateľa** |
| **9. Podmienka finančnej spôsobilosti spolufinancovania projektu** | | | **Žiadateľ musí byť finančne spôsobilý na spolufinancovanie projektu**. Finančná spôsobilosť na spolufinancovanie projektu znamená, že žiadateľ má zabezpečené finančné prostriedky na spolufinancovanie oprávnených výdavkov projektu.  V zmysle §7 ods. 5 zákona 392/2015 Z.z. o rozvojovej spolupráci a o zmene a doplnení niektorých zákonov, je podmienkou schválenia žiadosti o poskytnutie dotácie preukázanie spolufinancovania projektu najmenej vo výške **20%** hodnoty žiadanej dotácie pri právnických osobách založených podľa osobitného predpisu a najmenej vo výške 10% hodnoty žiadanej dotácie pri ostatných právnických osobách, to neplatí pre poskytovanie dotácie pre rozpočtové organizácie.  **Spoluúčasť môže byť iba finančná.** Tzv. in kind príspevok nie je možné aplikovať.  Hodnota projektu = dotácia ODA + výška spolufinancovania. Výška spolufinancovania sa uvádza v tabuľke rozpočtu, ktorá je prílohou žiadosti. | | **Čestné vyhlásenie žiadateľa** |
| **10. Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu[[10]](#footnote-11)** | | | **Žiadateľovi, ktorým je právnická osoba, nemôže byť právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona o trestnej zodpovednosti PO.**  Podmienka sa nevzťahuje na žiadateľov podľa § 5 ods. 1 zákona o trestnej zodpovednosti PO[[11]](#footnote-12). | | **Výpis z registra trestov právnických osôb** |
| **Podmienka vyplývajúca z osobitných predpisov** | | | | | |
| **11. Podmienka neporušenia zákazu nelegálnej práce a nelegálneho zamestnávania** | | | **Žiadateľ nesmie porušiť zákaz nelegálnej práce a nelegálneho zamestnávania** podľa osobitného predpisu[[12]](#footnote-13) za obdobie 5 rokov predchádzajúcich podaniu žiadosti.  Žiadateľ preukazuje splnenie tejto podmienky poskytnutia dotácie doručením potvrdenia miestne príslušného inšpektorátu práce nie staršie ako 3 mesiace k dátumu predloženia žiadosti o tom, že neporušil zákaz nelegálnej práce a nelegálneho zamestnávania podľa osobitného predpisu za obdobie 5 rokov predchádzajúcich predloženiu žiadosti. | | **Potvrdenie miestne príslušného inšpektorátu práce** |
| **12. Podmienka, že žiadateľ je zapísaný v registri partnerov verejného sektora** | | | **Ak ide o žiadateľa, ktorý má povinnosť zapisovať sa do registra partnerov verejného sektora;** žiadateľ preukazuje splnenie tejto podmienky poskytnutia dotácie formou čestného vyhlásenia. | | **Čestné vyhlásenie**  *(ak relevantné)* |
| **Oprávnenosť výdavkov realizácie projektu** | | | | | |
| **13. Podmienka, že výdavky projektu sú oprávnené a nárokovaná výška výdavkov je oprávnená na financovanie** | | | Výdavky projektu musia byť preukázateľne oprávnené na financovanie z ODA SR, to znamená, že musia byť v súlade s podmienkami oprávnenosti podrobne definovanými v dokumente   * **Finančná Príručka 2018**   Ktorá je zverejnená na webovom sídle: <http://www.slovakaid.sk> | | **Rozpočet projektu** |
| **Oprávnenosť miesta realizácie projektu** | | | | | |
| **14. Podmienka oprávnenosti miesta realizácie projektu** | | | **Na roky 2014-2018 je stanovených 10 teritoriálnych priorít ODA SR.**   1. **Programové krajiny**: Afganistan, Keňa, Moldavsko 2. **Projektové krajiny**: Albánsko, Bielorusko, Bosna a Hercegovina, Gruzínsko, Kosovo, Ukrajina   Žiadosti predložené v rámci tejto výzvy by mali byť prioritne v súlade s teritoriálnym zameraním ODA SR, aby sa dosiahla efektivita a koherentnosť poskytovanej pomoci.  **Zvážené budú však aj projekty realizované v iných krajinách**, aby sa rozšírili kapacity slovenských subjektov a zvýšila sa flexibilita ODA SR.  Pri žiadostiach sa bude posudzovať bezpečnostné hľadisko v krajine implementácie projektu. | | **Miesto realizácie projektu** |
| **Hodnotiace kritériá** | | | | | |
| **15. Podmienka splnenia hodnotiacich kritérií** | | | V rámci tejto podmienky sa posudzuje splnenie **hodnotiacich kritérií**, ktoré sú zverejnené na webovom sídle SAMRS.  Komisia MZVaEZ SR[[13]](#footnote-14) je pri vyhodnocovaní žiadostí postupuje podľa týchto kritérií:   1. **Relevantnosť** (20 bodov); 2. **Efektívnosť** (25 bodov); 3. **Účinnosť** (25 bodov); 4. **Udržateľnosť** (15 bodov); 5. **Kapacity žiadateľa** (15 bodov).   Maximálny počet bodov, ktorý môže udeliť člen komisie žiadosti, je 100 bodov (súčet hodnotení všetkých kritérií). Každá žiadosť o poskytnutie dotácie, aby bola komisiou odporučená na schválenie, musí dosiahnuť **min. 75 bodov** z celkovej možnej hodnoty 100 bodov. Podrobnosti o zložení a činnosti komisie na vyhodnocovanie žiadostí o poskytnutie dotácie na rozvojovú spoluprácu SR upravuje opatrenie č. 600.237/2016-ORPO a štatút komisie MZVaEZ SR.  **Žiadosť o poskytnutie dotácie schvaľuje minister** zahraničných vecí a európskych záležitostí SR. O schválení alebo neschválení žiadosti o dotáciu budú žiadatelia informovaní bezodkladne na stránke [www.slovakaid.sk](http://www.slovakaid.sk). Na poskytnutie dotácie nie je právny nárok. | | **Text žiadosti** |
| **Ďalšie podmienky** | | | | | |
| **16. Podmienka poskytnutia dotácie z hľadiska časovej oprávnenosti realizácie projektu** | | | **Maximálna dĺžka realizácie projektu: 12 mesiacov.**  Maximálne 12 mesiacov je určených na realizáciu projektových aktivít a 13. mesiac slúži výlučne na úhradu vzniknutých nákladov, prípravu záverečnej správy a predloženie správy audítora o oprávnenosti výdavkov. Záverečná platba bude uhradená po schválení záverečnej správy o implementácii projektu a správy audítora o oprávnenosti výdavkov. | | **Text žiadosti** |
| **3. Overovanie podmienok poskytnutia dotácie a ďalšie informácie k výzve** | | | | | |
| SAMRS v konaní o žiadosti overuje splnenie podmienok v súlade s výzvou a dokumentmi, na ktoré sa výzva odvoláva. Konanie o žiadosti rozdeľujeme do nasledujúcich základných fáz: formálna kontrola a odborné hodnotenie.  Podmienky stanovené v tejto výzve sú predmetom overovania v rámci formálnej kontroly žiadosti a musia byť splnené. V prípade nepreukázania splnenia podmienky zo strany žiadateľa SAMRS zastaví posudzovanie žiadosti.  **Hodnotiaca komisia môže:**  1. odporučiť na schválenie,  2. podmienečne odporučiť na schválenie,  3. neodporučiť na schválenie.  O žiadostiach podmienečne odporučených na schválenie, pristúpi SAMRS k rokovaniam so žiadateľom. Najneskôr v lehote do 2 týždňov od konania rokovaní je žiadateľ povinný zapracovať odporúčania Komisie.  Minister zahraničných vecí a európskych záležitostí SR rozhoduje o žiadostiach odporučených na schválenie.  Po vydaní rozhodnutia o schválení žiadosti, SAMRS zašle písomný návrh na uzavretie zmluvy žiadateľovi do 5 pracovných dní.  **Zverejňovanie informácií:**  Zoznam schválených žiadostí SAMRS zverejní na svojom webovom sídle <http://www.slovakaid.sk> najneskôr do 20 pracovných dní od skončenia rozhodovania o žiadostiach. | | | | | |
| **4. Prílohy výzvy** | | | | | |
| 1. | **Formulár žiadosti o poskytnutie dotácie na projekty rozvojovej spolupráce Slovenskej republiky** (formulár je zverejnený. Elektronická verzia dokumentov obsahuje celý súbor \*.doc.). | | | | |
| 2. | **Formulár výstupov a aktivít projektu** (povinná príloha k žiadosti o poskytnutie dotácie, formulár je zverejnený. Elektronická verzia dokumentov obsahuje celý súbor \*.xlsx.). | | | | |
| 3. | **Formulár rozpočtu projektu** (povinná príloha k žiadosti o poskytnutie dotácie; tabuľka rozpočtu je zverejnená. V tlačenej verzii žiadosti o dotáciu prikladá žiadateľ záložku s názvom „R DETAIL“. Elektronická verzia dokumentov obsahuje celý súbor \*.xlsx.). | | | | |
| 4. | **Technická špecifikácia** (povinná príloha k žiadosti o poskytnutie dotácie *v prípade*, ak sa v rámci projektu budú zakupovať technické zariadenia, prístroje, nástroje resp. sa budú realizovať stavebné práce alebo rekonštrukčné práce. Elektronická verzia dokumentov obsahuje celý súbor \*.doc alebo \*.pdf.). | | | | |
| 5. | **Formulár personálnej matice** je povinnou prílohou k žiadosti o dotáciu, ktorý je žiadateľ povinný doložiť spolu so životopismi riadiaceho, odborného a expertného personálu žiadateľa a partnera. Ku každému životopisu je potrebné priložiť **súhlas so spracovaním osobných údajov** v zmysle zákona č.122/2013 Z.z a súhlas podpísať (viď Príloha č. 8 ). **Projektový manažér žiadateľa a partnera musia byť známi už v čase podania žiadosti o dotáciu** a ich životopisy s poukázaním na dĺžku trvania prislúchajúcej odbornej praxe spolu so súhlasmi so spracovaním osobných údajov je potrebné priložiť k žiadosti. Ak v čase podania žiadosti nebudú obsadené pozície odborného a expertného personálu v projekte je žiadateľ povinný **priložiť detailné zadávacie podmienky** na dané pozície. **Pri podpise zmluvy je žiadateľ povinný doložiť vyplnenú personálnu maticu minimálne na 50 % konkrétnymi osobami** (Elektronická verzia dokumentov obsahuje celý súbor \*.xlsx.). | | | | |
| 6. | **Vzor Splnomocnenia štatutárneho zástupcu žiadateľa na podpis žiadosti** v prípade, ak bude žiadosť podpisovať štatutárom poverená osoba. | | | | |
| 7. | **Vzor Súhlasu so spracovaním osobných údajov** v súvislosti s realizáciou projektu rozvojovej spolupráce. | | | | |

1. <http://www.rokovania.sk/Rokovanie.aspx/NezaradenyMaterialDetail?idMaterial=27144> [↑](#footnote-ref-2)
2. <http://www.slovakaid.sk/sites/default/files/strednodoba_strategia_oda_sr_2014-2018_sk_final.pdf> [↑](#footnote-ref-3)
3. <https://www.mzv.sk/documents/10182/11855/Koncepcia+zapájania+podnikateľských+subjektov+do+rozvojovej+spolupráce+SR.pdf/0b28a6fa-2d1f-47d9-b5c2-f49a472b7f1a> [↑](#footnote-ref-4)
4. [www.europarl.europa.eu/thinktank/en/document.html?reference=EPRS\_STU%282017%29603256](http://www.europarl.europa.eu/thinktank/en/document.html?reference=EPRS_STU%282017%29603256) [↑](#footnote-ref-5)
5. <https://www.vicepremier.gov.sk/index.php/investicie/agenda-2030/index.html> [↑](#footnote-ref-6)
6. §7, odsek 5, zákona č. 392/2015 Z. z. o rozvojovej spolupráci a o zmene a o doplnení niektorých zákonov [↑](#footnote-ref-7)
7. V prípade, ak žiadateľ predkladá žiadosť bez príloh výlučne elektronicky (prostredníctvom GMS a Ústredného portálu verejnej správy), je oprávnený doručiť vybrané prílohy žiadosti, ktoré nie sú dostupné v elektronickej podobe, resp. ich zaručená konverzia vykonaná postupom podľa § 36 zákona o e-Governmente do elektronickej podoby by neúmerne zaťažila žiadateľa, v listinnej podobe. V tomto prípade sa za dátum doručenia žiadosti bude považovať dátum podania žiadosti do elektronickej schránky SAMRS. [↑](#footnote-ref-8)
8. Čestné vyhlásenia pre potreby tejto výzvy nevyžadujú osvedčenie notárom. [↑](#footnote-ref-9)
9. Výkonom rozhodnutia sa na účely tejto podmienky poskytnutia pdotácie rozumie najmä výkon rozhodnutia, ktorý je upravený zákonom 160/2015 Z.z. Civilný sporový poriadok v znení neskorších predpisov a zákonom č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. [↑](#footnote-ref-10)
10. [↑](#footnote-ref-11)
11. 10 Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov (ďalej aj ako „zákon o trestnej zodpovednosti PO“)

    Podľa tohto zákona nie sú trestne zodpovedné a) Slovenská republika a jej orgány, b) iné štáty a ich orgány, c) medzinárodné organizácie zriadené na základe medzinárodného práva verejného a ich orgány, d) obce a vyššie územné celky, e) právnické osoby, ktoré sú v čase spáchania trestného činu zriadené zákonom, f) iné právnické osoby, ktorých majetkové pomery ako dlžníka nemožno usporiadať podľa § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-12)
12. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov [↑](#footnote-ref-13)
13. §7, odsek 5, zákona č. 392/2015 Z. z. o rozvojovej spolupráci a o zmene a o doplnení niektorých zákonov [↑](#footnote-ref-14)